turjo4nis/wikipedia-bn-dump-20250701 huggingface dataset:
উপি গোল্ডবার্গ

উপি গোল্ডবার্গ () নামে পেশাগতভাবে পরিচিত ক্যারিন এলাইন জনসন (জন্ম: ১৩ নভেম্বর ১৯৫৫) হলেন একজন মার্কিন অভিনেত্রী, কৌতুকাভিনেত্রী, লেখিকা ও টেলিভিশন উপস্থাপিকা। তিনি ১৩টি এমি পুরস্কারের মনোনয়ন লাভ করেছেন এবং অল্প কয়েকজন বিনোদনদাতাদের একজন, যিনি একটি এমি পুরস্কার, একটি গ্র্যামি পুরস্কার, একটি একাডেমি পুরস্কার ও একটি টনি পুরস্কার অর্জন করেছেন। এছাড়া তিনি দ্বিতীয় কৃষ্ণাঙ্গ নারী হিসেবে অভিনয় শাখায় একাডেমি পুরস্কার অর্জন করেছেন।

গোল্ডবার্গ খ্যাতির শিখরে পৌঁছান দ্য কালার পার্পল চলচ্চিত্রে সেলি চরিত্রে অভিনয় করে, এই কাজের জন্য তিনি শ্রেষ্ঠ অভিনেত্রী বিভাগে একাডেমি পুরস্কারের মনোনয়ন লাভ করেন এবং তার প্রথম গোল্ডেন গ্লোব পুরস্কার অর্জন করেন। ১৯৯০ সালে প্রণয়ধর্মী কাল্পনিক চলচ্চিত্র ঘোস্ট-এ অভিনয় করে শ্রেষ্ঠ পার্শ্ব অভিনেত্রী বিভাগে একাডেমি পুরস্কার অর্জন করেন এবং তার দ্বিতীয় গোল্ডেন গ্লোব পুরস্কার অর্জন করেন।

তথ্যসূত্র

বহিঃসংযোগ 

 
 
 
 
 

১৯৫৫-এ জন্ম
জীবিত ব্যক্তি
২০শ শতাব্দীর মার্কিন অভিনেত্রী
২১শ শতাব্দীর মার্কিন অভিনেত্রী
২০শ শতাব্দীর মার্কিন ঔপন্যাসিক
২১শ শতাব্দীর মার্কিন ঔপন্যাসিক
২০শ শতাব্দীর মার্কিন কৌতুকাভিনেত্রী
২১শ শতাব্দীর মার্কিন কৌতুকাভিনেত্রী
২০শ শতাব্দীর মার্কিন গায়িকা
২১শ শতাব্দীর মার্কিন গায়িকা
২০শ শতাব্দীর মার্কিন লেখিকা
২১শ শতাব্দীর মার্কিন লেখিকা
নিউ ইয়র্কের অভিনেত্রী
মার্কিন কণ্ঠাভিনেত্রী
মার্কিন কৌতুকাভিনেত্রী
মার্কিন চলচ্চিত্র অভিনেত্রী
মার্কিন টেলিভিশন অভিনেত্রী
মার্কিন চলচ্চিত্র প্রযোজক
মার্কিন নারী ঔপন্যাসিক
মার্কিন মঞ্চ অভিনেত্রী
মার্কিন শিশুসাহিত্যিক
শ্রেষ্ঠ পার্শ্ব অভিনেত্রী বিভাগে একাডেমি পুরস্কার বিজয়ী
গোল্ডেন গ্লোব পুরস্কার (সেরা অভিনেত্রী - নাট্য চলচ্চিত্র) বিজয়ী
গোল্ডেন গ্লোব পুরস্কার (সেরা পার্শ্ব অভিনেত্রী - চলচ্চিত্র) বিজয়ী
গ্র্যামি পুরস্কার বিজয়ী
টনি পুরস্কার বিজয়ী
ডেটাইম এমি পুরস্কার বিজয়ী
শ্রেষ্ঠ পার্শ্ব অভিনেত্রী বিভাগে বাফটা পুরস্কার বিজয়ী
২১শ শতাব্দীর মার্কিন সঙ্গীতশিল্পী
গেফেন রেকর্ডসের শিল্পী
মার্কিন যুক্তরাষ্ট্রের এলজিবিটিকিউ অধিকার কর্মী
এমসিএ রেকর্ডসের শিল্পী
নিউ ইয়র্ক শহরের অভিনেত্রী
আফ্রিকান-মার্কিন অভিনেত্রী
২০শ শতাব্দীর মার্কিন সঙ্গীতশিল্পী
২০শ শতাব্দীর মার্কিন কৌতুকাভিনয়শিল্পী
মার্কিন জনসমক্ষে কৌতুক পরিবেশন শিল্পী
নিউ জার্সির অভিনেত্রী
২১শ শতাব্দীর মার্কিন কৌতুকাভিনয়শিল্পী
মার্কিন অ-কল্পকাহিনী লেখিকা
রেডিও উপস্থাপিকা
মার্কিন নারী চলচ্চিত্র প্রযোজক
সামাজিক সমালোচক
২০শ শতাব্দীর মার্কিন অ-কল্পকাহিনী লেখক
২১শ শতাব্দীর মার্কিন অ-কল্পকাহিনী লেখক
অডিওবই পাঠক
নিউ ইয়র্কের (অঙ্গরাজ্য) ডেমোক্র্যাট
ম্যানহাটনের লেখক
শেরবত্সী কলেজ

শেরবত্সী কলেজ ভুটানের প্রথম স্বীকৃত কলেজ, যেটি উইলিয়াম ম্যাকির নেতৃত্বে ১৯৬৬ সালে জেসুইটসের একটি দল দ্বারা প্রতিষ্ঠিত।

২০০৩ সালে, একটি নতুন নিয়ম তৈরির ফলে কলেজটি ভুটানের রাজকীয় বিশ্ববিদ্যালয়ের অংশ হয়ে ওঠে, যেখানে ভুটানের সকল সরকারি মাধ্যমিক বিদ্যালয়ও অন্তর্ভুক্ত করে।

শেরবত্সী কলেজটি পূর্ব ভুটানের ত্রাশিগ্যাং জেলার কাংলুং শহরে অবস্থিত।  কলেজটি বৃহত্তর এলাকা নিয়ে গঠিত। শেরবত্সী কলেজটি ইয়ংফুল্লা বিমানবন্দর থেকে মাত্র ১০ মিনিট রাস্তা দূরত্বে অবস্থিত। ‌

ভুটানের রাজকীয় সরকার শেরবত্সের স্নাতকদের প্রায় দুই-তৃতীয়াংশকে কর্মী হিসেবে নিয়োগ দেয়, বাকিরা বেসরকারি খাতে কাজ খুঁজে পেতে বা বেসরকারী সংস্থা (এনজিও)-এর জন্য কাজ করে থাকে।

বিভাগ
শেরবত্সী কলেজ থেকে প্রতিবছর বিভিন্ন বিভাগে প্রায় ৩০০ শিক্ষার্থী স্নাতক সম্পন্ন করে। বিভাগ সমূহ: অর্থনীতি, ব্যবসা, কম্পিউটার বিজ্ঞান, দোজংখা, ইংরেজি, ভূগোল এবং বিজ্ঞান। এর মধ্যে সবচেয়ে উল্লেখযোগ্য বিজ্ঞান বিভাগ এর উদ্ভিদ বিজ্ঞান। হিমালয়ের কাছাকাছি অবস্থিত হওয়ায় জীব ও উদ্ভিদ বৈচিত্র সহজভাবে পর্যবেক্ষণ করা যায়।

ব্যবসা অধ্যয়ন বিভাগটি https://web.archive.org/web/20110706162637/http://www.gcbs.edu.bt/ গাইদু কলেজ অফ বিজনেস স্টাডিজ (জিসিবিএস)-এ স্থানান্তরিত করা হয়েছে, যা ভুটানের দ্বিতীয় সরকারি কলেজ এবং ছুখা দোজখখাগের অধীনে গেদুতে অবস্থিত। এই নতুন কলেজ ব্যবসা প্রশাসন এবং বাণিজ্য বিভাগ নিয়ে গঠিত।

কলেজটির ইতিহাস
ভুটানের তৃতীয় রাজা, জিগমে দর্জি ওয়াংচুক ১৯৬৬ সালের জুনে শেরবত্সী স্কুল প্রতিষ্ঠার ভিত্তি স্থাপন করেন। ১৯৬৮ সালে যাজক উইলিয়াম ম্যাকি স্কুলটির প্রিন্সিপাল হিসেবে যোগ দিয়েছিলেন। ১৯৭৬ সালে স্কুলটি প্রাক-বিশ্ববিদ্যালয়ের বিজ্ঞান বিভাগের সাথে জুনিয়র কলেজে উন্নীত করা হয়। ১৯৭৮ সালে শিল্প ও ব্যবসা বিভাগ যোগ করা হয়।

১৯৮৩ সালে শেরবত্সী কলেজ ভারতের দিল্লী বিশ্ববিদ্যালয়ের নিয়মানুসারে একটি অনুমোদিত কলেজ হয়ে উঠে এবং এর প্রথম অধ্যক্ষ ছিলেন গারল্ড ই লেক্লায়ার। পরবর্তীতে কানাডীয় কিছু যাজক সেখানে ইংরেজি ও বিজ্ঞান বিষয়ে শিক্ষাদান শুরু করে।

২০০৩ সালে কলেজটি আরো ৯টি শিক্ষাপ্রতিষ্ঠানের সাথে মিলিত হয়ে ভুটানের রাজকীয় বিশ্ববিদ্যালয় প্রতিষ্ঠা করতে সাহায্য করে ভুটানের রয়েল ইউনিভার্সিটি। ব্যবসা ও অর্থনীতি বিভাগগুলো পরবর্তী কয়েক বছরে রয়েল ইনস্টিটিউট অফ ম্যানেজমেন্ট (রিম)-এ স্থানান্তরিত হবে।

সাহিত্য
"বায়ন্ড দ্য স্কাই অ্যান্ড আর্থ" বইটিতে "জ্যামি জিপ্পা" শেরবত্সী কলেজে তার অভিজ্ঞতার বিস্তারিত বিবরণ প্রদান করে। তিনি কলেজ ফ্যাকাল্টি হিসেবে কর্মরত ছিলেন।

উল্লেখযোগ্য প্রাক্তন শিক্ষার্থী

চৌয়েদা জামতসো - জাতীয় সংসদের সদস্য‌।
দামচো দর্জি - পররাষ্ট্রমন্ত্রী
কেজাং দর্জি - গায়ক

উল্লেখযোগ্য অনুষদ
জ্যামি জিপ্পা - লেখক/সাহিত্যিক।
জর্জ থিংগামুটটিল - চলচ্চিত্র নির্মাতা।
উইলিয়াম ম্যাকি (জেসুইট) - শিক্ষাবিদ।

তথ্যসূত্র

আরও দেখুন
Sherubtse College website 

ভুটানের বিশ্ববিদ্যালয়
১৯৬৬-এ প্রতিষ্ঠিত শিক্ষাপ্রতিষ্ঠান
১৯৬৬-এ ভুটান
জেরার্ড বাটলার

জেরার্ড জেমস বাটলার (; জন্ম: ১৩ নভেম্বর ১৯৬৯) হলেন একজন স্কটিশ অভিনেতা ও প্রযোজক।

আইন বিষয়ে পড়াশোনা করার পর বাটলার ১৯৯০-এর দশকের মাঝামাঝি সময় থেকে মিসেস ব্রাউন (১৯৯৭), জেমস বন্ড ধারাবাহিকের টুমরো নেভার ডাইজ (১৯৯৭), এবং টেল অব দ্য মমি (১৯৯৮) চলচ্চিত্রে ক্ষুদ্র ভূমিকায় কাজের মাধ্যমে তার অভিনয় জীবন শুরু করেন। ২০০০ সালে তিনি ভীতিপ্রদ চলচ্চিত্র ড্রাকুলা টু থাউজেন্ড-এ ড্রাকুলা চরিত্রে শ্রেষ্ঠাংশে অভিনয় করেন। তিনি পরবর্তীকালে টিভি মিনি ধারাবাহিক আটিলা (২০০১)-এ হানের আটিলা চরিত্রে এবং রেইন অব ফায়ার (২০০২)-এ ক্রিশ্চিয়ান বেল ও লারা ক্রফ্‌ট টুম্ব রেইডার: দ্য ক্রেডেল অফ লাইফ (২০০৩)-এ অ্যাঞ্জেলিনা জোলির সাথে অভিনয় করেন। ২০০৩ সালে তিনি মাইকেল ক্রিচটনের বিজ্ঞান কল্প-রোমাঞ্চকর টাইমলাইন-এ আন্দ্রে মারেক চরিত্রে কাজ করেন। তিনি ২০০৪ সালে জোয়েল শুমেকারের দ্য ফ্যান্টম অব দি অপেরায় এরিক চরিত্রে অভিনয় করে শ্রেষ্ঠ অভিনেতা বিভাগে স্যাটেলাইট পুরস্কারের মনোনয়ন লাভ করেন।

আটিলা ও দ্য ফ্যান্টম অব দি অপেরা তার কর্মজীবনের মোড় ঘুরিয়ে দিলেও ২০০৭ সালে তিনি জ্যাক স্নাইডারের কাল্পনিক যুদ্ধভিত্তিক চলচ্চিত্র থ্রি হান্ড্রেড-এ রাজা নিওনিডাস চরিত্রে অভিনয়ের মধ্য দিয়ে আন্তর্জাতিক খ্যাতি অর্জন করেন। এই কাজের জন্য তিনি শ্রেষ্ঠ অভিনেতা বিভাগে এম্পায়ার পুরস্কার ও স্যাটার্ন পুরস্কারের মনোনয়ন লাভ করেন এবং শ্রেষ্ঠ মারপিঠ বিভাগে এমটিভি মুভি পুরস্কার লাভ করেন।

২০১০-এর দশকে তিনি অ্যানিমেটেড মারপিঠধর্মী-কাল্পনিক চলচ্চিত্র হাউ টু ট্রেন ইওর ড্রাগন-এ স্টোইক দ্য ভ্যাস্ট চরিত্রের জন্য কণ্ঠ দেন। একই চরিত্রে তিনি লিজেন্ড অব দ্য বোনন্যাপার ড্রাগন (২০১০), গিফট অব দ্য নাইট ফিউরি (২০১১) এবং হাউ টু ট্রেন ইওর ড্রাগন টু চলচ্চিত্রগুলোর জন্যও কণ্ঠ দেন। ২০১৪ সালে তাকে মারপিঠধর্মী থ্রিলার চলচ্চিত্র লন্ডন হ্যাজ ফলেন-এ দেখা যায়।

পুরস্কার ও মনোনয়ন

তথ্যসূত্র

বহিঃসংযোগ

 
 
 
 

১৯৬৯-এ জন্ম
জীবিত ব্যক্তি
২০শ শতাব্দীর স্কটিশ অভিনেতা
২১শ শতাব্দীর স্কটিশ অভিনেতা
আইরিশ বংশোদ্ভূত স্কটিশ ব্যক্তি
স্কটিশ চলচ্চিত্র অভিনেতা
স্কটিশ চলচ্চিত্র প্রযোজক
স্কটিশ টেলিভিশন অভিনেতা
স্কটিশ মঞ্চ অভিনেতা
গ্লাসগো বিশ্ববিদ্যালয়ের প্রাক্তন শিক্ষার্থী
মার্কিন যুক্তরাষ্ট্রে স্কটিশ প্রবাসী
স্কটল্যান্ডীয় চলচ্চিত্র অভিনেতা
স্কটল্যান্ডীয় মঞ্চ অভিনেতা
উজলপুর

উজলপুর মেহেরপুর জেলার মেহেরপুর সদর উপজেলার কুতুবপুর ইউনিয়নের অন্তর্ভুক্ত একটি গ্রাম ও ডাকঘর। জেলা শহরের নিকটতম গ্রামের একটি। এটি বাংলাদেশী ক্রিকেটার ইমরুল কায়েসের জন্মস্থান।

ভৌগোলিক অবস্থান 
উজলপুরের ভৌগোলিক অবস্থান . এখানে ১১৭০টি পরিবারের বসবাস। বসতি এলাকার মোট আয়তন ১.৮৫৪ বর্গকিমি। দক্ষিণে মেহেরপুর শহর ও কালাচাঁদপুর গ্রাম, উত্তরে মনোহরপুর গ্রাম, পুর্বে ঝাঁউবাড়িয়া ও সুবিদপুর অবস্থিত, পশ্চিমে ভৈরব নদী, ফতেহপুর ও পশ্চিমবঙ্গ (ভারত) ।

জনমিতি 
২০১১ সালের বাংলাদেশ আদমশুমারি অনুযায়ী উজলপুরের জনসংখ্যা ছিল ৪,৫৪৮ জন। যার ভিতরে পুরুষ ৪৯.৯৫% জনসংখ্যার, এবং নারী ৫০.০৫ %। এ গ্রামের গড় সাক্ষরতার হার ৪৯.৫%, পুরুষদের সাক্ষরতার হার ৫০.০৫% এবং নারীদের মধ্যে এই হার ৪৮.৩%। উজলপুরের জনসংখ্যার ১৮% এর বয়স ৯ বছরের কম।

শিক্ষা 
এ গ্রামে একটি প্রাথমিক বিদ্যালয়, একটি মাধ্যমিক বিদ্যালয় এবং একটি বালিকা বিদ্যালয় রয়েছে।
 উজলপুর সরকারি প্রাথমিক বিদ্যালয়
 উজলপুর মাধ্যমিক বিদ্যালয়
 ভৈরব মাধ্যমিক বালিকা বিদ্যালয়

স্বাস্থ্য 
জেলা শহরের নিকটে হওয়ায় এ গ্রামের মানুষের কাছে চিকিৎসা সুবিধা সহজ লভ্য। সরকার নির্মিত একটি কমিউনিটি ক্লিনিক, ইউনিয়ন পরিষদের মা ও শিশু স্বাস্থ্যসেবা কেন্দ্র রয়েছে । এছাড়া গ্রাম্য চিকিৎসকদের সেবা সহজ লভ্য এখানে।

কৃষি 
এ গ্রামের বেশির ভাগ মানুষই কৃষি কাজের সাথে জড়িত । বৈচিত্র্যময় ফসল উৎপাদনের জন্য এ গ্রাম বিখ্যাত। বছরের সব সময়ই নানাধরনের ফসলে এ ভরে থাকে মাঠ। তবে সবচাইতে বেশি উৎপাদিত হয়ে থাকে বাঁধাকপি, ফুলকপি, ওলকপি ও অন্যান্য শীতকালীন সবজি।

অর্থনীতি 
উজলপুরের অর্থনীতি মূলত কৃষিনির্ভর। সারাবছর ধরে নানাধরনের অর্থকরী ফসল উৎপাদন এ এলাকার অর্থনীতির চাকা সচল রেখেছে। এছাড়াও প্রবাসীদের পাঠানো বৈদেশিক মুদ্রা অবকাঠামোগত উন্নয়নে গুরুত্বপূর্ণ ভূমিকা রাখছে।

যোগাযোগ 
জেলা শহরের নিকটবর্তী হওয়ায় যোগাযোগ ব্যবস্থা বেশ ভাল।

প্রতিষ্ঠান 
উজলপুরে বেশ কিছু সরকারি ও বেসরকারি প্রতিষ্ঠান রয়েছে।
 কুতুবপুর ইউনিয়ন পরিষদ
 উজলপুর কৃষি ব্যাংক
 দারিদ্র্য বিমোচন সংস্থা

উল্লেখযোগ্য ব্যক্তি 
 ইমরুল কায়েস- জাতীয় দলের ক্রিকেটার

তথ্যসূত্র 

খুলনা বিভাগ সংক্রান্ত অসম্পূর্ণ নিবন্ধ
মেহেরপুর জেলার গ্রাম
ভারত এ ক্রিকেট দল

(ভারত এ ক্রিকেট দল আন্তর্জাতিক ও ঘরোয়া ক্রিকেট অঙ্গনে ভারতীয় ঘরোয়া খেলোয়াড়দের প্রতিনিধিত্ব করছে। জাতীয় ক্রিকেট দলের পরের স্থানে অবস্থানকারী এ দলটি দ্বিতীয় সারির দল হিসেবে আন্তর্জাতিকভাবে পরিচিত।

বিভিন্ন স্তরে জাতীয় বা ঘরোয়া দলের বিরুদ্ধে এই দল খেলে থাকে। মূলত ভবিষ্যতের প্রতিভা খুঁজে নেয়া এই দলের প্রধান লক্ষ্য।

বর্তমান সদস্য
এ দলের খেলোয়াড়দের তালিকা দেয়া হলো। স্কোয়াডে যারা নিয়মিত শীর্ষ স্তরের ঘরোয়া ক্রিকেটে জড়িত নয়, তাদের এখানে  ধরা হয়নি।

প্রথম-শ্রেণীর ক্রিকেট

পারিশ্রমিক

ইরানি কাপ

দিলীপ ট্রফি 
সেরা একাদশ :

২০২২-২৩ রনজি ট্রফি 
সাম্প্রতিক ৩টি মরশুমে বাংলা , কর্ণাটক , মধ্য প্রদেশ ও সৌরাষ্ট্র সবথেকে সফলতম দল।

অন্তত ১০ টি প্রথম-শ্রেণীর ক্রিকেট খেলেছে ও প্রথম সারির কোনো দলের হয়ে খেলেছেন , তাদের মধ্য থেকে নিচের তালিকা প্রকাশিত হলো

২০১৮-১৯ ইরানি ট্রফি
বয়স অনূর্ধ্ব -৩০, তাদের মধ্য থেকে নিচের তালিকা প্রকাশিত হলো

সেরা ওপেনার
 মায়াঙ্ক আগারওয়াল  - ডান হাতি কর্ণাটকি ওপেনার ব্যাট্সমেন ।

সেরা মধ্যভাগের ব্যাট্সমেন 
 হনুমা বিহারী  - ডান হাতি অন্ধ্র ব্যাট্সমেন ।

সেরা স্পিনার অলরাউন্ডার 
 অক্ষয় কার্নেয়ার - বাম হাতি বিদর্ভ ব্যাট্সমেন ও অর্থডক্স স্পিনার ।

সেরা স্পিনার 
 আদিত্য সর্বাতে - বিদর্ভ অর্থডক্স স্পিনার ।

লিস্ট এ ক্রিকেট

বিজয় হাজারে ট্রফি, আহমেদাবাদ-জয়পুর-দিল্লি 
বিগত ৩ বছরে , সৌরাষ্ট্র এই টুর্নামেন্টের সবথেকে ধারাবাহিক দল। ২০২০-২১ শে কোয়ার্টার ফাইনাল , ২০২১-২২  এ সেমিফাইনাল ও ২০২২-২৩ এ বিজয়ী হয়। দ্বিতীয় সর্বাধিক সফল দল হলো কর্ণাটক। এছাড়া উত্তরপ্রদেশ ও তামিলনাড়ু অন্যতম সফল।

সেরা একাদশ :

টুয়েন্টি২০

২০২৫ ইন্ডিয়ান প্রিমিয়ার লিগ

ব্যাটিং পরিসংখ্যান

বোলিং পরিসংখ্যান

ক্রীড়া সূচি

মানচিত্রে

তথ্যসূত্র

বহিঃসংযোগ 
 ক্রিকইনফোতে India A 

ভারতে ক্রিকেট
জাতীয় এ ক্রিকেট দল
১৯৯২-এ ভারতে প্রতিষ্ঠিত
শিশুকামী আন্দোলন

শিশুকামী আন্দোলন () একটি সামাজিক বা রাজনৈতিক আন্দোলন যা শিশুকামীতাকে এবং প্রাপ্তবয়স্ক ও অপ্রাপ্তবয়স্কদের মাঝে পারস্পরিক সম্মতিতে যৌনাচারকে সামাজিক এবং প্রাতিষ্ঠানিকভাবে সমর্থন করে। এই আন্দোলনের উদ্দেশ্য কিছু সামাজিক ও আইনগত পরিবর্তন নিয়ে আসা, যেমন যৌনসম্মতির বয়স বাতিল বা সংস্কার করা, শিশুকামিতাকে একটি নির্দিষ্ট যৌন অভিমুখিতা বলে প্রতিষ্ঠা করা এবং যৌনবিকৃতির বা মনোরোগের তালিকা হতে একে অপসারণ করা।

প্রাথমিকভাবে শুধু যুক্তিতর্কের খাতিরে ১৯৫০-এর দশকে নেদারল্যান্ডে মনস্তত্ত্বিক ফ্রিৎস বার্নার্ড, এবং সেনেটর ও বিচারক এডওয়ার্ড ব্রনগার্সমার সক্রিয়তায় এই আন্দোলনের জন্ম হয়। এর ফলস্বরূপ শীঘ্রই অন্যান্য অনেক দেশে শিশুকামীদের পক্ষে অনেক সমিতি গড়ে ওঠে। ১৯৭০-এর দশকের যৌন বিপ্লবের সুবাদে পশ্চিম ইউরোপে, বিশেষত নেদারল্যান্ডে এই আন্দোলন তার লক্ষ্য অর্জনের পথে অনেকটা অগ্রসর হয়, কিন্তু ১৯৮০-এর দশক থেকে এই আন্দোলন জনপ্রিয়তা হারাতে থাকে।

শিশুকামী আন্দোলনের প্রতি তৎকালীন জনমত বিরূপ প্রতিক্রিয়া ব্যক্ত করায় সামাজিক ও রাজনৈতিক ক্ষেত্রে এই আন্দোলনের অগ্রগতি ছিল যথেষ্টই সীমাবদ্ধ। বর্তমানে বেশিরভাগ দেশের সরকারই যৌনসম্মতির বয়স হিসেবে জাতিসংঘের দ্বারা নির্ধারিত আচরণবিধি মেনে চলে, যদিও তা একেক দেশে একেক রকম হতে পারে। অপরপক্ষে চিকিৎসক গোষ্ঠীর মাঝে শিশুকামিতাকে আনুষ্ঠানিকভাবে একটি মানসিক বা আচরণগত সমস্যা বলে গণ্য করা হয়, এবং নারী সমকামিতা বাদে প্রাপ্তবয়স্ক ও অপ্রাপ্তবয়স্কদের মাঝে সকল যৌনসম্পর্কের প্রতি ব্যাপকভাবে অসম্মতি জানান হয়।

তথ্যসূত্র 

শিশুকামী আন্দোলন
শিশুকামিতা
যৌনাচার
জৈবিক লিঙ্গ
ডাব্লিউসিডাব্লিউ

ওয়ার্ল্ড রেসলিং চ্যাম্পিয়নশিপ হলো একটি বিলুপ্ত আমেরিকান পেশাদারি কুস্তির প্রমোশন যেটি আটলান্টা, জর্জিয়া তে অবস্থিত ছিলো। টেড টার্নার কোম্পানিটি ১৯৮৮ সালে কেনার আগ পর্যন্ত এটি জিম ক্রকেট প্রোমোশন এর একটি শাখা ছিল। কোম্পানিটি শুরুর বছর গুলোতে ন্যাশনাল রেসলিং অ্যালায়েন্স (এনডাব্লিউএ) থেকে রিক ফ্লেয়ার এবং ডাস্টি রোডস এর মতো তারকা দের কিনে নেয়। এবং কিছু উঠতি তারকা যেমন লেক্স লুগার এবং স্টিং দেরও কিনে নেয়।

১৯৯০ সালের দিকে প্রতিষ্ঠানটির নাটকীয়ভাবে ব্যবসায়িক উন্নতি হয় যেখানে বেশিরভাগ অবদান ছিলো প্রতিষ্ঠানটির প্রধান নির্বাহী এরিক বিশফ এর। এবং জনপ্রিয় ডাব্লিউডাব্লিউএফ তারকা হাল্ক হোগান, রেন্ডি স্যাভেজ, রোডি পাইপার, ডিজেল (কেভিন ন্যাশ) এবং রেজর রেমন (স্কট হল) দের কিনে নেয়। তখন মানডে নিট্রো নামে অনুষ্ঠান ক্যাবল টিভির জন্য চালু করা হয়। যেটির ফলে ডাব্লিউডাব্লিউএফ এর মানডে নাইট র এর সাথে সোমবার রাতের রেটিং যুদ্ধ শুরু হয়। তারা ব্যবসায়ের প্রচারণার অংশ হিসেবে কুস্তিগীরদের নিউ ওয়ার্ল্ড অর্ডার (এনডাব্লিউও) ব্র্যান্ড/স্টেবল চালু করে। এবং হাল্ক হোগান কে দর্শকদের পছন্দের থেকে ভিলেনে রূপান্তর করে। ডাব্লিউসিডাব্লিউ ক্রুসারওয়েট ডিভিশন এর উন্নতি করে এবং জনপ্রিয় করে তোলে। যেটি লুচা লিবারে থেকে অনুপ্রাণিত।

তথ্যসূত্র

বহিঃসংযোগ
www.wcwwrestling.com WCW official website] (archived)
Information at WWE.com
DDT Digest - World Championship Wrestling Results and Commentary
WWE.com's WCW World Heavyweight Championship History

 
২০১৭ সালে বিলুপ্ত হওয়া কোম্পানি
১৯৮৮ সালে প্রতিষ্ঠিত কোম্পানি
ওয়ার্নারমিডিয়া
জিম ক্রোকেটের সংস্থা
ন্যাশনাল রেসলিং এলায়েন্স
ন্যাশনাল রেসলিং এলায়েন্স এর সদস্য
ডাব্লিউডাব্লিউই এর ইতিহাস
আটলান্টা ভিত্তিক সংস্থা
পেশাদারি কুস্তির বিলুপ্ত সংস্থা
জর্জিয়া (মার্কিন অঙ্গরাজ্য) ভিত্তিক বিলুপ্ত কোম্পানি
বিলুপ্ত মার্কা
বিলুপ্ত কোম্পানি
ডাব্লিউডাব্লিউই
থাইল্যান্ড উপসাগর

থাইল্যান্ড উপসাগর (সিয়াম উপসাগর হিসেবেও পরিচিত) হলো দক্ষিণ চীন সাগরের পশ্চিম অংশেরর একটি অগভীর খাঁড়ি ও পশ্চিমা প্রশান্ত মহাসাগরের একটি ক্ষুদ্র অংশ। উপসাগরটি প্রায় ৮০০ কিলোমিটার (৪২৭ মাইল) দীর্ঘ এবং ৫৬০ কিমি (৩৪৮ মাইল) পর্যন্ত চওড়া, এর আয়তন ৩,২০,০০০ বর্গকিমি (১,২৩,৫৫৩ বর্গ মাইল)। এর উত্তর, পশ্চিম ও দক্ষিণ-পশ্চিমে থাইল্যান্ড এবং উত্তর-পূর্বে কম্বোডিয়া ও ভিয়েতনাম অবস্থিত। উসগারটির দক্ষিণ-পূর্বে দক্ষিণ চীন সাগর অবস্থিত।

ভূগোল 

থাইল্যান্ড উপসাগর কম্বোডিয়া, থাইল্যান্ড এবং ভিয়েতনাম সীমান্তে অবস্থিত। এটি ৬° থেকে ১৩°৩০' উত্তর অক্ষাংশ এবং ৯৯° থেকে ১০৪ ডিগ্রী পূর্ব দ্রাঘিমাংশের মধ্যে অবস্থিত ৩,০৪,০০০ বর্গকিলোমিটার সমুদ্রের এলাকা নিয়ে গঠিত। উপসাগরটির উত্তরের অংশে রয়েছে ব্যাংকক উপসাগর ও চাও ফ্রায়া নদীর মোহনা। উপসাগরের দক্ষিণ সীমান্তটি দক্ষিণাঞ্চলীয় ভিয়েতনামের কেপ বাই বাং (মেকং নদীর মোহনার দক্ষিণ) থেকে মালয়েশিয়ার উপকূলে অবস্থিত কোটা ভারু শহরের পর্যন্ত একটি রেখা দ্বারা সংজ্ঞায়িত করা হয়।

উপসাগরটি তুলনামূলকভাবে অগভীর: এর গড় গভীরতা ৫৮ মিটার (১৯০ ফুট) এবং সর্বোচ্চ গভীরতা মাত্র ৮৫ মিটার (২৭৯ ফুট)। এটি জলের বিনিময়কে ধীর করে তোলে এবং নদী থেকে শক্তিশালী জল প্রবাহ উপসাগরের জলের লবণাক্ততা (৩.০৫-৩.২৫ শতাংশ) হ্রাস করে এবং পলির অবক্ষেপ বৃদ্ধি করে।

সমুদ্রতলের ভূপ্রকৃতি 
উপসাগরটির সমুদ্রতলদেশে দীর্ঘায়ত ঢিবি এবং ঢালের অববাহিকার অক্ষের সমান্তরাল শৈলশ্রেণী উপস্থিতিতে লক্ষ্য করা যায়। ৫০ মিটারেরও বেশি জলের গভীরে উপসাগরের মধ্যে বিস্তৃত এই ভূমিরূপটি হাজার হাজার বর্গ কিলোমিটার এলাকা জুড়ে বিস্তৃত।

ভ্রমণব্যবস্থা 

উপসাগরের প্রবাল প্রাচীরগুলো ডাইভার্সদের আকর্ষণ করে। জলের গ্রীষ্মমণ্ডলীয় উষ্ণতা অনেক পর্যটকদের আকর্ষণ করে। থাইল্যান্ড উপসাগরীয় অঞ্চলে সবচেয়ে গুরুত্বপূর্ণ পর্যটক গন্তব্যগুলির মধ্যে রয়েছে সুরাত থানি প্রদেশের কো সামুয়ি এবং কো ফা নগান দ্বীপ, চনবুরি প্রদেশের পাট্টায়, ফেতচাবুরি প্রদেশের চা-এম, প্রাচুয়াপ খিরি খান প্রদেশের হু হিন এবং রায়ং প্রদেশের কো সামেট।

আঞ্চলিক বিরোধ 
মালয়েশিয়া, থাইল্যান্ড, কম্বোডিয়া এবং ভিয়েতনামের মধ্যে থাইল্যান্ড উপসাগরের বেশ কিছু অঞ্চল নিয়ে বিরোধ রয়েছে। মালয়েশিয়ার ও থাইল্যান্ড যৌথভাবে বিতর্কিত অঞ্চলগুলোর উন্নয়ন ঘটাতে সম্মত, যার মধ্যে কো ক্র এবং কো লসিন দ্বীপ রয়েছে। থাইল্যান্ড উপসাগরীয় অঞ্চলে কম্বোডিয়া ও ভিয়েতনাম-এর মধ্যে দীর্ঘস্থায়ী বিতর্ক প্রধানত কম্বোডিয়া উপকূলে অবস্থিত ফু কুইক বা কোহ ট্রাল দ্বীপকে কেন্দ্র করে। কম্বোডিয়া ৪৮,০০০ বর্গ কিলোমিটার (১৯,০০০ বর্গ মাইল) বালুচর এলাকা নিজের বলে দাবি করে।

তথ্যসূত্র

বহিঃসংযোগ

 Maritime boundary delimitation in the gulf of Thailand - Schofield, Clive Howard (1999)

থাইল্যান্ড উপসাগর
প্রশান্ত মহাসাগরের ভূবেষ্টিত উপসাগর
এশিয়ার ভূবেষ্টিত উপসাগর
কাঁথি উত্তর বিধানসভা কেন্দ্র

কাঁথি উত্তর (বিধানসভা কেন্দ্র) ভারতের পশ্চিমবঙ্গ রাজ্যের  পূর্ব মেদিনীপুর জেলার একটি বিধানসভা কেন্দ্র।

এলাকা 
ভারতের সীমানা পুনর্নির্ধারণ কমিশনের নির্দেশিকা অনুসারে, ২১৩ নং কাঁথি উত্তর বিধানসভা কেন্দ্রটি দেশপ্রান সমষ্টি উন্নয়ন ব্লক এবং ব্রজচৌলি, দেবেন্দ্র, কানাইদিঘি, কুমিরদা, লাউদা ও মরিশদা গ্রাম পঞ্চায়েত গুলি কাঁথি-৩ সমষ্টি উন্নয়ন ব্লক এবং বাথুয়ারি গ্রাম পঞ্চায়েত এগরা-২ সমষ্টি উন্নয়ন ব্লক এর অন্তর্গত। 

কাঁথি উত্তর বিধানসভা কেন্দ্রটি ৩১ নং কাঁথি লোকসভা কেন্দ্রের অন্তর্গত।

বিধানসভার বিধায়ক

নির্বাচনী ফলাফল

২০১১

১৯৭৭-২০০৬ 
২০০৬ সালের বিধানসভা নির্বাচনে, সিপিআই (এম) এর চক্রধর মাইকাপ কাঁথি উত্তর বিধানসভা কেন্দ্র থেকে জয়ী হন, তার নিকটতম প্রতিদ্বন্দ্বী তৃণমূল কংগ্রেসের জ্যোতির্ময় করকে পরাজিত করেন। অধিকাংশ বছরে প্রতিযোগিতাগুলিতে প্রার্থীদের বিভিন্ন ধরনের কোণঠাসা করে ছিল কিন্তু শুধুমাত্র বিজয়ী ও রানার্সকে উল্লেখ করা হচ্ছে। তৃণমূল কংগ্রেসের জ্যোতির্ময় কর ২০০১ সালে সিপিআই (এম) এর চক্রধর মাইকাপকে পরাজিত করেন। সিপিআই (এম) এর চক্রধর মাইকাপ ১৯৯৬ সালে কংগ্রেসের মুকুল বিকাশ মাইতিকে পরাজিত করেন। কংগ্রেসের মুকুল বিকাশ মাইতি ১৯৯১ সালে জনতা দল এর অনিল কুমার মান্নাকে পরাজিত করেন। রাম শঙ্কর কর সিপিআই (এম) এর ১৯৮৭ সালে কংগ্রেসের দ্বিজেন্দ্র মাইতিকে পরাজিত করেন। ১৯৮২ সালে কংগ্রেসের মুকুল বিকাশ মাইতি সিপিআই (এম) এর অনুরুপ পাণ্ডাকে পরাজিত করেন। ১৯৭৭ সালে জনতা পার্টির রাসবিহারী পাল কংগ্রেসের সৈলাজ দাসকে পরাজিত করেন।

১৯৫১-১৯৭২ 
১৯৭২ সালে সিপিআই-এর কামাক্ষা নন্দন দাস মহাপাত্র জয়ী হন। ১৯৭১ সালে পিএসপি এর অনিল কুমার মান্না জয়ী হন। ১৯৬৯ সালে পিএসপি এর সুবোধ গোপাল গুছাইত জয়ী হন। ১৯৬৭ সালে কংগ্রেসের এল.দাস জয়ী হন। ১৯৬২ সালে কংগ্রেসের বিজয় কৃষ্ণ মাইতি জয়ী হন। ১৯৫৭ সালে পিএসপি এর নটেন্দ্র নাথ দাস জয়ী হন। স্বাধীন ভারতের প্রথম নির্বাচনে ১৯৫১ সালে, কেএমপিপি এর সুধীরচন্দ্র দাস কাঁথি উত্তর কেন্দ্র থেকে জয়ী হন।

তথ্যসূত্র 

পশ্চিমবঙ্গের বিধানসভা কেন্দ্র
পূর্ব মেদিনীপুর জেলার রাজনীতি
এ বি এম রুহুল আমিন হাওলাদার

এ বি এম রুহুল আমিন হাওলাদার (জন্ম ২ মার্চ ১৯৫৩) হলেন একজন বাংলাদেশী রাজনীতিবিদ, পাঁচ বারের নির্বাচিত সংসদ সদস্য ও ব্যবসায়ী। তিনি পটুয়াখালী-১ থেকে নির্বাচিত সংসদ সদস্য ছিলেন। তিনি জাতীয় পার্টির জাতীয় পার্টির কো-চেয়ারম্যান।

প্রাথমিক জীবন 
রুহুল আমিন হাওলাদার ১৯৫৩ সালে ২রা মার্চ বরিশাল জেলার বাকেরগঞ্জ উপজেলার ভরপাশা গ্রামে জন্মগ্রহণ করেন।

রাজনৈতিক জীবন 
হাওলাদার ২০০২ সালে জাতীয় পার্টির মহাসচিব মনোনীত হন। ২০১৩ সালের ১০ এপ্রিল তাকে মহাসচিব পদ থেকে অব্যাহতি দেয়। দুই বছর পর ১৯ জানুয়ারি ২০১৬ তারিখে তাকে পুনরায় মহাসচিব পদে নিয়োগ দেন জাতীয় পার্টির চেয়ারম্যান হুসেইন মোহাম্মদ এরশাদ। এছাড়াও তিনি জাতীয় পার্টির প্রেসিডিয়াম সদস্য ও মুখপাত্র হিসেবেও দায়িত্ব পালন করেন।

তিনি ১৯৭৯ সালের দ্বিতীয় জাতীয় সংসদ নির্বাচনে বাংলাদেশ জাতীয়তাবাদী দলের প্রার্থী হিসেবে তৎকালীন বাকেরগঞ্জ-১১ আসন থেকে সংসদ সদস্য নির্বাচিত হন। ১৯৮১ থেকে ১৯৮২ সাল পর্যন্ত তিনি বস্ত্র ও পাট মন্ত্রণালয়ের উপমন্ত্রী ছিলেন।

হাওলাদার ১৯৮৬ সালের তৃতীয় ও ১৯৮৮ সালের চতুর্থ জাতীয় সংসদ নির্বাচনে জাতীয় পার্টি মনোনয়নে তৎকালীন বাকেরগঞ্জ-৬ আসন থেকে সংসদ সদস্য নির্বাচিত হয়েছিলেন। ১৯৯০ সালের ৬ ডিসেম্বর পর্যন্ত তিনি সংসদের হুইপ, কৃষি ও স্বাস্থ্য মন্ত্রণালয়ের প্রতিমন্ত্রী, যুব ও ক্রীড়া মন্ত্রণালয় এবং সর্বশেষ বস্ত্র ও পাট মন্ত্রণালয়ের মন্ত্রী ছিলেন।

২০১৪ সালের দশম জাতীয় সংসদ নির্বাচনে জাতীয় পার্টি মনোনয়নে হাওলাদার পটুয়াখালী-১ থেকে সংসদ সদস্য নির্বাচিত হয়েছেন।

তথ্যসূত্র 

১৯৫৩-এ জন্ম
জীবিত ব্যক্তি
বরিশাল জেলার রাজনীতিবিদ
দ্বিতীয় জাতীয় সংসদ সদস্য
তৃতীয় জাতীয় সংসদ সদস্য
চতুর্থ জাতীয় সংসদ সদস্য
নবম জাতীয় সংসদ সদস্য
দশম জাতীয় সংসদ সদস্য
জাতীয় পার্টির রাজনীতিবিদ
আবদুস সাত্তারের মন্ত্রিসভার সদস্য
এরশাদের মন্ত্রিসভার সদস্য
বাংলাদেশের যুব ও ক্রীড়া মন্ত্রী
বাংলাদেশের বেসামরিক বিমান পরিবহন ও পর্যটন মন্ত্রী
বরিশাল জেলার ব্যক্তি
দ্বাদশ জাতীয় সংসদ সদস্য
মেট্রোপলিটন মিউজিয়াম অব আর্ট

নিউ ইয়র্ক শহরের মেট্রোপলিটন মিউজিয়াম অফ আর্ট, সংক্ষেপে "দ্য মেট" মার্কিন যুক্তরাষ্ট্রের বৃহত্তম শিল্প যাদুঘর। ২০১৬ সালে ৭.০৬ মিলিয়ন দর্শকের সাথে এটি বিশ্বের তৃতীয় সর্বাধিক পরিদর্শিত শিল্প জাদুঘর এবং পঞ্চম সর্বাধিক পরিদর্শিত যাদুঘর। তার স্থায়ী সংগ্রহে দুই মিলিয়ন কাজ রয়েছে, যা সতেরো বিভাগীয় বিভাগে বিভক্ত। ম্যানহাটানের মিউজিয়াম মাইলের সাথে সেন্ট্রাল পার্কের পূর্ব প্রান্তে অবস্থিত প্রধান ভবনটি বিশ্বের বৃহত্তম শিল্প গ্যালারির একটি এলাকা।

নির্বাচিত বস্তু

নির্বাচিত পেইন্টিং

তাথ্যসূত্র

পাদটিকা

উদ্ধৃতিসমূহ

উৎস 

 Danziger, Danny (2007). Museum: Behind the Scenes at the Metropolitan Museum of Art. Viking, New York City. .
 Howe, Winifred E., and Henry Watson Kent (2009). A History of the Metropolitan Museum of Art. Vol. 1. General Books, Memphis. .
 Tompkins, Calvin (1989). Merchants & Masterpieces: The Story of the Metropolitan Museum of Art. Henry Holt and Company, New York. .
 Trask, Jeffrey (2012). Things American: Art Museums and Civic Culture in the Progressive Era. University of Pennsylvania Press, Philadelphia. ; A history that relates it the political context of the Progressive Era.

বহিঃসংযোগ 

The Metropolitan Museum of Art presents a Timeline of Art History
Chronological list of special exhibitions at the Metropolitan Museum of Art
Digital Collections from the Metropolitan Museum of Art Libraries
Watsonline: The Catalog of the Libraries of The Metropolitan Museum of Art
  (annual reports, collection catalogs, exhibit catalogs, etc.)
Artwork owned by The Metropolitan Museum of Art 
 Metropolitan Museum of Art at Wikipedia's GLAM initiative

 
মার্কিন যুক্তরাষ্ট্রের আফ্রিকান শিল্প জাদুঘর
১৮৭২-এ প্রতিষ্ঠিত শিল্প জাদুঘর
১৮৮০-এ সম্পূর্ণ সাংস্কৃতিক অবকাঠামো
১৮৭২-এ নিউ ইয়র্ক (অঙ্গরাজ্যে) প্রতিষ্ঠিত
নিউ ইয়র্ক সিটির শিল্প জাদুঘর
নিউ ইয়র্ক (অঙ্গরাজ্যে) এশীয় শিল্প জাদুঘর
প্রাচীন গ্রিসের জাদুঘর
প্রাচীন রোমের জাদুঘর
প্রাচীন নিকট প্রাচ্যের জাদুঘর
মার্কিন যুক্তরাষ্ট্রের প্রাক-কলম্বীয় আর্ট জাদুঘর
আমেরিকান আর্ট জাদুঘর
বাদ্যযন্ত্রের জাদুঘর
নিউ ইয়র্ক শহরের সংস্কৃতি
ম্যানহাটনের জাদুঘর
হৈবতপুর ইউনিয়ন

হৈবতপুর ইউনিয়ন বাংলাদেশের যশোর জেলার যশোর সদর উপজেলার অন্তর্গত একটি প্রশাসনিক এলাকা। হৈবতপুর সবজি উৎপাদনের জন্য বিখ্যাত। ২৭টি গ্রাম নিয়ে গঠিত এই ইউনিয়নের আয়তন ৩৭.৬২।

তথ্যসূত্র 

যশোর সদর উপজেলার ইউনিয়ন